                        [image: grbrh]
	R E P U B L I K A   H R V A T S K A
PRIMORSKO – GORANSKA ŽUPANIJA
OPĆINA PUNAT

	OPĆINSKI NAČELNIK



KLASA:311-01/26-01/1
URBROJ:2170-31-02/1-26-23
U Puntu, 14. listopada 2026. godine


Na temelju članka 8. Programa mjera subvencioniranja i poticanja razvoja poduzetništva na području Općine Punat („Službene novine Primorsko-goranske županije“ broj 44/25) općinski načelnik objavljuje 

2. JAVNI POZIV
za podnošenje prijava za dodjelu nepovratnih potpora iz Programa mjera subvencioniranja i poticanja razvoja poduzetništva na području Općine Punat
 za 2026. godinu

PREDMET JAVNOG POZIVA
Predmet Javnog poziva je dodjela nepovratnih potpora iz Programa mjera subvencioniranja i poticanja razvoja poduzetništva na području Općine Punat za 2026. godinu s ciljem poticanja razvoja malog gospodarstva te jačanja konkurentnog nastupa poduzetnika na tržištu.

U okviru Javnog poziva dodjeljuju se financijska sredstva kroz deset mjera:

	Mjera 1
	Subvencioniranje troškova poduzetnika početnika

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine.
Poduzetnikom početnikom smatra se subjekt koji posluje kraće od 3 godine na dan podnošenja zahtjeva za subvencioniranje te da vlasnik subjekta nije ranije bio niti je trenutno vlasnik ili suvlasnik drugog subjekta s udjelom većim od 30%. 

	Provedba
	Sredstva se dodjeljuju za troškove pri pokretanju gospodarske aktivnosti za nabavu opreme, alata, inventara i zaštitnih sredstava, uređenje poslovnog prostora, izradu poslovnog plana, konzultantske usluge, potrebnu izobrazbu te izradu mrežne stranice i vizualnog identiteta tvrtke u visini od 75% od iznosa opravdanih troškova (bez PDV-a).
Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 500,00 EUR, a najviši 7.500,00 EUR.

	Izuzeće
	Troškovi za kupnju vozila L i M1 skupine, najma poslovnog prostora, troškovi osnivanja odnosno registracije i osnivački kapital za trgovačka društva nisu prihvatljivi.
Ako prijavitelj ostvari subvenciju u okviru ove mjere, neće moći koristiti subvenciju za isti trošak po drugim mjerama subvencioniranja iz ovoga Programa



	Mjera 2
	Subvencioniranje nabave i ugradnje strojeva i opreme

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	 Sredstva se dodjeljuju za troškove nabave i ugradnje opreme  u visini od najviše 50% od iznosa opravdanih troškova (bez PDV-a). Najniži iznos bespovratnih sredstava koji se može dodijeliti pojedinom poduzetniku iznosi 500,00 EUR, a najviši 4.000,00 EUR.

	Izuzeće
	Troškovi nabavke prijevoznih sredstava L i M1 skupine nisu prihvatljivi.





	Mjera 3
	Subvencioniranje izvansezonskog rada ugostiteljskih objekata

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sredstva se dodjeljuju za subvencioniranje izvansezonskog rada ugostiteljskih objekata na području Općine Punat. Izvansezonskim radom smatra se rad ugostiteljskog objekta u razdoblju od 1. studenoga do 31. ožujka, uz uvjet da objekt u svakom mjesecu u kojem želi ostvariti status izvansezonskog rada bude otvoren cijeli kalendarski mjesec, najmanje pet dana tjedno i najmanje osam sati dnevno.
Ugostiteljskom objektu iz skupine „Barovi“ mogu se dodijeliti bespovratna sredstva u iznosu 400,00 EUR po mjesecu izvansezonskog rada, odnosno najniži iznos bespovratnih sredstava ugostiteljskom objektu iz skupine „Barovi“ koji se po ovoj mjeri može dodijeliti pojedinom poduzetniku iznosi 450,00 EUR, a najviši 2.000,00 EUR.
Ugostiteljskom objektu iz skupine „Restoran“ mogu se dodijeliti bespovratna sredstva u iznosu 850,00 EUR po mjesecu izvansezonskog rada, odnosno najniži iznos bespovratnih sredstava ugostiteljskom objektu iz skupine „Restorani“ koji se po ovoj mjeri može dodijeliti pojedinom poduzetniku iznosi 900,00 EUR, a najviši 4.250,00 EUR.




	Mjera 4
	Subvencije za žene poduzetnice

	Korisnici
	Mjeru mogu zatražiti poslovni subjekti u kojima jedna ili više žena posjeduje najmanje 51% kapitala u društvu ili su žene registrirane vlasnice i čiju upravu vodi žena, a sa sjedištem odnosno prebivalištem na području Općine.


	Provedba
	Sredstva se dodjeljuju za troškove pri pokretanju gospodarske aktivnosti za nabavu opreme, alata, inventara i zaštitnih sredstava, uređenje poslovnog prostora, izradu poslovnog plana, konzultantske usluge, potrebnu izobrazbu te izradu mrežne stranice i vizualnog identiteta tvrtke u visini od 85% od iznosa opravdanih troškova (bez PDV-a)

Najniži iznos bespovratnih sredstava koji se po ovoj mjeri može dodijeliti pojedinoj poduzetnici iznosi 500,00 EUR, a najviši 7.500,00 EUR.




	Mjera 5
	Subvencioniranje troškova izrade projektnih prijedloga za sufinanciranje iz fondova Europske unije

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sufinanciraju se troškovi izrade pripremne dokumentacije za prijavu na natječaj fondova Europske unije u visini od 60% od iznosa opravdanih troškova (bez PDV-a), te obuhvaćaju: trošak izrade poslovnog plana, trošak izrade elaborata zaštite okoliša, troškove projektno-tehničke dokumentacije (arhitektonski elaborati, geodetski elaborati, procjene opasnosti i sl.), troškove konzultantskih usluga za pripremu natječajne dokumentacije.
Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 400,00 EUR, a najviši 4.000,00 EUR.



	Mjera 6
	Subvencioniranje troškova stručnog osposobljavanja i usavršavanja zaposlenika

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sredstva se dodjeljuju za troškove stručnog osposobljavanja i usavršavanja zaposlenika subjekata malog gospodarstva kroz formalne i neformalne oblike osposobljavanja (tečajevi, seminari, savjetovanja, radionice) kojima se osigurava kontinuirano podizanje stručnih znanja zaposlenika od značaja za obavljanje poslova njihova radnog mjesta u visini od 50% od iznosa opravdanih troškova (bez PDV-a).
Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 150,00 EUR, a najviši 1.500,00 EUR.

	Izuzeće
	Troškovi nastali u okviru formalnog obrazovanja (u nekoj obrazovnoj ustanovi prema definiranom nastavnom planu i programu) kojima se stječu srednjoškolska ili akademska zvanja nisu prihvatljivi.
Neprihvatljivim se troškovima smatraju i sljedeći troškovi: troškovi sudjelovanja na skupovima i kongresima, troškovi putovanja te troškovi nabave stručne literature koja nije povezana sa sufinanciranim stručnim osposobljavanjem ili usavršavanjem.



	Mjera 7
	Subvencioniranje uvođenja IT sustava i aplikacija u poslovanje

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sredstva se dodjeljuju za troškove uvođenja informacijskih sustava i aplikacija te informatizaciju poslovnih procesa u visini od najviše 50% od iznosa opravdanih troškova (bez PDV-a), a koji dovode do povećanja efikasnosti u poslovanju (marketing informacijski sustav, FLEET management, Business inteligence sustavi, poslovni softveri, dizajn i izrada mrežnih stranica te sve vrste web i mobilnih aplikacija).
U opravdane troškove ulaze i troškovi nabave elektroničke i informatičke opreme koja čini cjelinu sa softverskim rješenjima kako je opisano u ciljevima mjere.
Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 300,00 EUR, a najviši 4.000,00 EUR.

	Izuzeće
	Troškovi nabavke samo hardverskih komponenti elektroničkih uređaja, održavanja i/ili hostinga te troškovi komunikacijske opreme (pametni telefoni, pametni satovi, smart home) i multimedije (tv uređaji, media player-i, prijenosna multimedija) nisu prihvatljivi.



	Mjera 8
	Subvencioniranje izgradnje brenda proizvoda i/ili usluga

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sredstva se dodjeljuju za troškove definiranja vizualnog identiteta (logotipa, naziva i tipografije), kreiranja strategije razvoja novoga brenda ili izmjene postojećega i s tim u vezi provedba medijske kampanje u visini od najviše 50% od iznosa opravdanih troškova (bez PDV-a).
Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 300,00 EUR, a najviši 3.000,00 EUR.



	Mjera 9
	Subvencioniranje certificiranja proizvoda i procesa

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sredstva se dodjeljuju za troškove uvođenja i implementacije sustava upravljanja kvalitetom, okolišem i energijom kao i postupka recertifikacije u visini od najviše 50% od iznosa opravdanih troškova (bez PDV-a).
Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 300,00 EUR, a najviši 3.000,00 EUR.



	Mjera 10
	Subvencioniranje izvansezonskog rada trgovina autohtonih suvenira i proizvoda iz vlastite proizvodnje

	Korisnici
	Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine

	Provedba
	Sredstva se dodjeljuju za subvencioniranje trgovina autohtonih suvenira i proizvoda iz vlastite proizvodnje koji rade izvan sezone na području Općine Punat. Izvansezonskim radom smatra se rad u razdoblju od 1. studenoga do 31. ožujka, uz uvjet da objekt u svakom mjesecu u kojem želi ostvariti status izvansezonskog rada bude otvoren cijeli kalendarski mjesec, najmanje 40 sati tjedno. 
Korisnicima se mogu dodijeliti bespovratna sredstva u iznosu 400,00 EUR po mjesecu izvansezonskog rada, odnosno najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 450,00 EUR, a najviši 2.000,00 EUR.




Za provedbu ovog Javnog poziva osigurana su sredstava u ukupnom iznosu od 18.600,00 EUR.

Nepovratne potpore po Javnom pozivu dodjeljuju se sukladno Zakonu o državnim potporama i sukladno pravilima uredbe Komisije (EU) 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na de minimis potpore (Službeni list Europske unije L 2023/2831, 15.12. 2023.)- dalje u tekstu: Uredba.

KORISNICI SREDSTAVA

Prihvatljivi prijavitelji  - korisnici sredstava su subjekti malog gospodarstva utvrđeni Zakonom o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16), a koji su u cijelosti u privatnom vlasništvu sa sjedištem/prebivalištem na području Općine Punat.

Korisnici sredstava ne mogu biti:
–   vlasnici paušalnih obrta koji u isto vrijeme rade kod drugog poslodavca, odnosno obrt im je drugi izvor prihoda
–   povezana društva, rodbinski ili blisko povezane osobe
–   gospodarski subjekti koji djeluju u sektorima koji su isključeni iz područja primjene Uredbe i to:

(a) potpore koje se dodjeljuju poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000 (1);
(b) potpore koje se dodjeljuju poduzetnicima koji djeluju u primarnoj proizvodnji poljoprivrednih proizvoda;
(c) potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:
· ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
· ako su potpore uvjetovane njihovim djelomičnim ili potpunim prenošenjem na primarne proizvođače;
(d) potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
(e) potpore koje se uvjetuju uporabom domaćih proizvoda umjesto uvezenih.

Nepovratne potpore ne dodjeljuju se gospodarskim subjektima:
· nad kojima je otvoren stečajni postupak ili postupak likvidacije
· koji imaju nepodmireni dospjeli dug prema Općini Punat, komunalnom društvu Črnika d.o.o., Punat te dug po osnovi javnih davanja o kojima službenu evidenciju vodi Porezna uprava u trenutku podnošenja prijave na Javni poziv 

Potpore se ne mogu dodijeliti:
1. za ulaganja u sektorima: poslovanja nekretninama (NKD 2007, oznaka 68), djelatnosti kockanja i klađenja (NKD 2007, oznaka 92), financijske djelatnosti i djelatnosti osiguranja 
(NKD 2007, oznake 64, 65, 66)

Prijavitelji mogu ostvariti potporu temeljem samo jedne prijave po pojedinoj mjeri.

Da bi prijavitelj konkurirao za sredstva iz Javnog poziva isti mora imati najmanje jednog zaposlenog na određeno ili neodređeno vrijeme u trenutku podnošenja prijave na Javni poziv.

Nepovratne potpore dodjeljuju se prema uvjetima određenima za provedbu pojedine mjere kako slijedi:

MJERA 1: SUBVENCIONIRANJE TROŠKOVA PODUZETNIKA POČETNIKA
Poduzetnikom početnikom smatra se subjekt koji posluje kraće od 3 godine na dan podnošenja zahtjeva za subvencioniranje te da vlasnik subjekta nije ranije bio niti je trenutno vlasnik ili suvlasnik drugog subjekta s udjelom većim od 30%.

Uz prijavu (Obrazac M-1) prilaže se i sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
2. Izjava o nepostojanju dvostrukog financiranja (Obrazac IZJ-1)
3. Izjava o prvom pokretanju poduzetničke aktivnosti (Obrazac IZJ-P)
4. Izjava o nemogućnosti odbitka pretporeza (Obrazac IZJ-PDV)
5. Izvadak iz sudskog registra/ obrtnog registra
6. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
7. Ponuda/predračun/računi za troškove nabave opreme, alata, inventara i zaštitnih sredstava, uređenje poslovnog prostora, izradu poslovnog plana, konzultantske usluge, potrebnu izobrazbu te izradu mrežne stranice i vizualnog identiteta tvrtke koji su izdani nakon 15. prosinca 2025. godine
8. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac


MJERA 2: SUBVENCIONIRANJE NABAVE I UGRADNJE STROJEVA I OPREME
Dodijeljena potpora može se koristiti za nabavu dugotrajne imovine (osim prijevoznih sredstava L  i M1 kategorije) i to za opremu koja će se instalirati odnosno koristiti na području Općine Punat  i koja je nabavljena u 2026. godini.

Uz prijavu (Obrazac M-2) se prilaže sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
2. Izjava o nepostojanju dvostrukog financiranja (Obrazac IZJ-1)
3. Izjava o nemogućnosti odbitka pretporeza (Obrazac IZJ-PDV)
4. Izvadak iz sudskog registra/ obrtnog registra
5. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
6. Ponuda/predračun/računi za nabavu dugotrajne imovine koji su izdani nakon 15. prosinca 2025. godine
7. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac


MJERA 3: SUBVENCIONIRANJE IZVANSEZONSKOG RADA UGOSTITELJSKIH OBJEKATA

Sredstva se dodjeljuju za subvencioniranje izvansezonskog rada ugostiteljskih objekata na području Općine Punat. Izvansezonski rad smatra se rad ugostiteljskog objekta u razdoblju od 1. studenog do 31. ožujka (5 mjeseci) uz uvjet da objekt u svakom mjesecu u kojem želi ostvariti status izvansezonskog rada bude otvoren cijeli kalendarski mjesec, najmanje pet dana tjedno i najmanje osam sati dnevno.

Uz prijavu  (Obrazac M-3) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
2. Izjava o nepostojanju dvostrukog financiranja (Obrazac IZJ-1)
3. Izjava o nemogućnosti odbitka pretporeza (Obrazac IZJ-PDV)
4. Izvadak iz sudskog registra/ obrtnog registra
5. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
6. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac
7. Prijava poreza na potrošnju i dokaz o uplati
8. Obrazac P 2- pregled detaljnih podataka poslovnog prostora (službeno prijavljen) te druga odgovarajuća dokumentacija kojom se dokazuje rad u predmetnom razdoblju

MJERA 4: SUBVENCIJE ZA ŽENE PODUZETNICE
Nepovratne potpore dodjeljuju se poduzetnicama s prebivalištem (vlasnice obrta) ili sjedištem na području Općine Punat (vlasnice trgovačkog društva – većinski udio).

	Uz prijavu (Obrazac M-4) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
2. Izjava o nepostojanju dvostrukog financiranja (Obrazac IZJ-1)
3. Izjava o nemogućnosti odbitka pretporeza (Obrazac IZJ-PDV)
4. Izvadak iz sudskog registra/ obrtnog registra
5. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
6. Ponuda/predračun/računi za troškove ulaganja u nabavu opreme, alata, inventara i zaštitnih sredstava, uređenje poslovnog prostora, izradu poslovnog plana, konzultantske usluge, potrebnu izobrazbu te izradu mrežne stranice i vizualnog identiteta tvrtke koji su izdani nakon 15. prosinca 2025. godine
7. Izvod bankovnog računa kojim se dokazuje izvršeno plaćanje računa (ili drugi odgovarajući dokaz o plaćanju)
8. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac


MJERA 5: SUBVENCIONIRANJE TROŠKOVA IZRADE PROJEKTNIH PRIJEDLOGA ZA SUFINANCIRANJE IZ FONDOVA EUROPSKE UNIJE

Sredstva se dodjeljuju za sufinanciranje troškova izrade pripremne dokumentacije za prijavu na natječaj fondova Europske unije: troškova izrade poslovnog plana, elaborata zaštite okoliša, projektno-tehničke dokumentacije (arhitektonski elaborati, geodetski elaborati, procjene opasnosti i sl.) te konzultantskih usluga za pripremu natječajne dokumentacije.

Uz prijavu (Obrazac M-5) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
1. Izjava o nepostojanju dvostrukog financiranja (Obrazac IZJ-1)
1. Izjava o nemogućnosti odbitka pretporeza (Obrazac IZJ-PDV)
1. Izvadak iz sudskog registra/ obrtnog registra
1. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
1. Ponuda/predračun/računi za troškove izrade pripremne dokumentacije za prijavu na natječaj fondova Europske unije koji su izdani nakon 15. prosinca 2025. godine
1. Izvod bankovnog računa kojim se dokazuje izvršeno plaćanje računa (ili drugi odgovarajući dokaz o plaćanju)
1. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac
1. Podaci o natječaju fondova Europske unije na koji se prijavljuje (naziv natječaja i naziv tijela koje ga je raspisalo)


MJERA 6: SUBVENCIONIRANJE TROŠKOVA STRUČNOG OSPOSOBLJAVANJA I USAVRŠAVANJA ZAPOSLENIKA

Sredstva se dodjeljuju za troškove stručnog osposobljavanja i usavršavanja zaposlenika podnositelja prijave kroz formalne i neformalne oblike osposobljavanja (tečajevi, seminari, savjetovanja, radionice) kojima se osigurava kontinuirano podizanje stručnih znanja zaposlenika od značaja za obavljanje poslova njihova radnog mjesta. Troškovi nastali u okviru formalnog obrazovanja kojim se stječu srednjoškolska ili akademska zvanja, troškovi sudjelovanja na skupovima i kongresima, troškovi putovanja te troškovi nabave stručne literature koja nije povezana sa sufinanciranim osposobljavanjem ili usavršavanjem nisu prihvatljivi.

Uz prijavu (Obrazac M-6) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
1. Izjava o nepostojanju dvostrukog financiranja (Obrazac IZJ-1)
1. Izjava o nemogućnosti odbitka pretporeza (Obrazac IZJ-PDV)
1. Izvadak iz sudskog registra/ obrtnog registra
1. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
1. Ponuda/predračun/računi za tečaj, seminar, savjetovanje ili radionicu (s nazivom i opisom programa, trajanjem i imenom polaznika) koji su izdani nakon 15. prosinca 2025. godine
1. Izvod bankovnog računa kojim se dokazuje izvršeno plaćanje računa (ili drugi odgovarajući dokaz o plaćanju)
1. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac
1. Potvrda/certifikat o pohađanju osposobljavanja ili usavršavanja, ako je osposobljavanje završeno


MJERA 7: SUBVENCIONIRANJE UVOĐENJA IT SUSTAVA I APLIKACIJA U POSLOVANJE

Sredstva se dodjeljuju za troškove uvođenja informacijskih sustava i aplikacija u procese odlučivanja, upravljanja i promocije te informatizaciju poslovnih procesa (marketing informacijski sustav, FLEET management, Business inteligence sustavi, poslovni softveri, dizajn i izrada mrežnih stranica te sve vrste web i mobilnih aplikacija), uključujući nabavu elektroničke i informatičke opreme koja čini cjelinu sa softverskim rješenjima. Troškovi nabavke samo hardverskih komponenti, održavanja i/ili hostinga te troškovi komunikacijske opreme i multimedije nisu prihvatljivi.

Uz prijavu (Obrazac M-7) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
1. Izjava o nepostojanju dvostrukog financiranja (Obrazac IZJ-1)
1. Izjava o nemogućnosti odbitka pretporeza (Obrazac IZJ-PDV)
1. Izvadak iz sudskog registra/ obrtnog registra
1. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
1. Ponuda/predračun/računi za uvođenje informacijskih sustava i aplikacija (te pripadajuće elektroničke i informatičke opreme koja čini cjelinu sa softverskim rješenjem) koji su izdani nakon 15. prosinca 2025. godine
1. Izvod bankovnog računa kojim se dokazuje izvršeno plaćanje računa (ili drugi odgovarajući dokaz o plaćanju)
1. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac





MJERA 8: SUBVENCIONIRANJE IZGRADNJE BRENDA PROIZVODA I/ILI USLUGA

Sredstva se dodjeljuju za troškove definiranja vizualnog identiteta (logotipa, naziva i tipografije), kreiranja strategije razvoja novoga brenda ili izmjene postojećega i s tim u vezi provedbe medijske kampanje.

Uz prijavu (Obrazac M-8) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
1. Izjava o nepostojanju dvostrukog financiranja (Obrazac IZJ-1)
1. Izjava o nemogućnosti odbitka pretporeza (Obrazac IZJ-PDV)
1. Izvadak iz sudskog registra/ obrtnog registra
1. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
1. Ponuda/predračun/računi za troškove definiranja vizualnog identiteta, kreiranja strategije razvoja brenda i provedbe medijske kampanje koji su izdani nakon 15. prosinca 2025. godine
1. Izvod bankovnog računa kojim se dokazuje izvršeno plaćanje računa (ili drugi odgovarajući dokaz o plaćanju)
1. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac


MJERA 9: SUBVENCIONIRANJE CERTIFICIRANJA PROIZVODA I PROCESA

Sredstva se dodjeljuju za troškove uvođenja i implementacije sustava upravljanja kvalitetom, okolišem i energijom te certificiranja sukladnosti proizvoda i usluga prema međunarodno priznatim standardima i normama, kao i postupka recertifikacije.

Uz prijavu (Obrazac M-9) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
1. Izjava o nepostojanju dvostrukog financiranja (Obrazac IZJ-1)
1. Izjava o nemogućnosti odbitka pretporeza (Obrazac IZJ-PDV)
1. Izvadak iz sudskog registra/ obrtnog registra
1. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
1. Ponuda/predračun/računi za troškove uvođenja i implementacije sustava upravljanja, odnosno certificiranja ili recertifikacije (uz naznaku norme/standarda) koji su izdani nakon 15. prosinca 2025. godine
1. Izvod bankovnog računa kojim se dokazuje izvršeno plaćanje računa (ili drugi odgovarajući dokaz o plaćanju)
1. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac
1. Preslika certifikata, ako je postupak certificiranja završen





MJERA 10: SUBVENCIONIRANJE IZVANSEZONSKOG RADA TRGOVINA AUTOHTONIH SUVENIRA I PROIZVODA IZ VLASTITE PROIZVODNJE

	Sredstva se dodjeljuju za subvencioniranje trgovina autohtonih suvenira i proizvoda iz vlastite proizvodnje koji rade izvan sezone na području Općine Punat. Izvansezonski rad smatra se rad u razdoblju od 1. studenog do 31. ožujka (5 mjeseci) uz uvjet da trgovina u navedenom razdoblju mora biti otvorena najmanje 40 sati tjedno.

Uz prijavu (Obrazac M-10) prilaže se sljedeća dokumentacija:
1. Izjava i izvješće o primljenim potporama male vrijednosti (Obrazac IZJ)
2. Izjava o nepostojanju dvostrukog financiranja (Obrazac IZJ-1)
3. Izjava o nemogućnosti odbitka pretporeza (Obrazac IZJ-PDV)
4. Izvadak iz sudskog registra/ obrtnog registra
5. Potvrda Porezne uprave o nepostojanju duga (ne starija od 30 dana od dana podnošenja prijave na Javni poziv), osim ako je odobrena odgoda plaćanja obveza u tom slučaju dostaviti dokaz odobrene odgode
6. Preslika obrasca JOPPD – zadnji dostupan (stranica A i B), ali ne stariji od dva mjeseca od trenutka predaje prijave. Navedeno nisu obvezni dostaviti paušalni obrti/samostalne djelatnosti koje imaju jednog zaposlenog, a nije im dostupan JOPPD obrazac
7. Obrazac P 2- pregled detaljnih podataka poslovnog prostora (službeno prijavljen) te druga odgovarajuća dokumentacija kojom se dokazuje rad u predmetnom razdoblju

PODNOŠENJE PRIJAVA 

Prijave na Javni poziv podnose se Općini Punat elektroničkim putem na adresu opcina@punat.hr ili poštom preporučeno na adresu Općina Punat, Novi put 2, 51521 Punat.
Svi obrasci za prijavu na Javni poziv nalaze se na službenoj Internet stranici Općine Punat www.punat.hr.
Nepotpune prijave neće se razmatrati.  
Dodatne informacije mogu se dobiti na brojeve telefona: 051/855-599 te elektroničkom poštom na adresi opcina@punat.hr.

Povjerenstvo za dodjelu nepovratnih potpora može zatražiti od prijavitelja pojašnjenje ili dodatnu dokumentaciju. 

PROCEDURA DODJELE 
Sredstva za provedbu mjera iz ovog Programa osiguravaju se u Proračunu Općine Punat. 
Zahtjevi se obrađuju prema redoslijedu podnesene potpune prijave prema uvjetima iz ovoga Javnog poziva. 
NEPOTPUNA DOKUMENTACIJA ISKLJUČITI ĆE SE IZ PROCEDURE DODJELE POTPORA I DOPUNA DOKUMENTACIJE NIJE PRIHVATLJIVA.
Zahtjevi se zaprimaju do 16. studenog 2026. godine do iskorištenja raspoloživih sredstava.
Dostavljanjem dokumentacije na Javni poziv i donošenjem Zaključka o dodjeli nepovratne potpore, korisnik sredstava daje odobrenje Općini Punat da osnovne podatke o korisniku i odobrenoj potpori objavi na službenoj internet stranici Općine Punat te u drugim izvještajima.
Na osnovu provedenog Javnog poziva i ocjene dopuštenosti, na prijedlog Povjerenstva za dodjelu nepovratnih potpora iz Programa mjera općinski načelnik dodjeljuje potporu male vrijednosti. 

O dodijeljenoj potpori male vrijednosti izvješćuje se Ministarstvo financija Republike Hrvatske. 


	      OPĆINSKI NAČELNIK


	         Daniel Strčić, bacc.inf.

